શીર્ષક: મસ્જિદમાં મુસ્લિમ મહિલાઓના પ્રવેશ અંગે ઇસ્લામ શું કહે છે?\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
મામલો મસ્જિદમાં આવવા-જવાનો હતો. સ્પષ્ટ છે કે આમાં વાત મહિલાઓને ધ્યાનમાં રાખીને કરવામાં આવી છે. 

શું આ માત્ર ધાર્મિક મુદ્દો છે?

જો વાત આટલી સ્પષ્ટ છે તો આના પર આજે કોઈ પ્રકારની ચર્ચા થવી જોઈતી ન હતી. 

પરંતુ સમયાંતરે મસ્જિદોમાં મુસ્લિમ મહિલાઓના પ્રવેશ અને નમાઝ અદા કરવાનો મુદ્દો ચર્ચામાં આવી જાય છે. 

આ મુદ્દો એવી છબી ઊભી કરે છે, જેથી લાગે છે કે ઇસ્લામ ધર્મની મૂળ ભાવના મસ્જિદમાં મહિલાઓના પ્રવેશની વિરુદ્ધમાં છે. 

કેટલાક મહિનાઓ પહેલાં સુપ્રીમ કોર્ટમાં મસ્જિદમાં મહિલાઓના પ્રવેશ અંગેની એક અરજી કરવામાં આવી હતી. 

સમસ્યા તો છે, પરંતુ સમસ્યા સામાજિક વ્યવસ્થા છે, જે કોઈ પણ ધર્મની મહિલાઓ પર કોઈ પણ જગ્યાએ મનમરજી અને આઝાદ રીતે અવરજવર પર પ્રતિબંધ લાદે છે. 

તેમના પ્રવેશને પોતાના કાબૂમાં રાખવા ઇચ્છે છે. તે નક્કી કરે છે કે તે ક્યાં, ક્યારે, કેવી રીતે અને કેટલાં સમય સુધી જશે.

આ જ કારણે આપણાં આ પિતૃસત્તાક સમાજમાં સામાન્ય સ્થળો પર મહિલાઓની હાજરી, તેમની સંખ્યાના હિસાબે અને પુરુષોની સરખામણીએ ઘણી ઓછી છે. 

આ જ વાત મસ્જિદોને લાગુ પડે છે. હા, અહીં મહિલાઓને કાબૂમાં રાખવા માટે ઘણી વખત ધર્મનો આશરો લેવામાં આવે છે.

મહિલાઓના એકલાં ફરવાં, કોઈ પણ સમયે અને કયાંય પણ જવા સામે જે તર્ક આપવામાં આવે છે, એ જ પ્રકારનો તર્ક મસ્જિદમાં મહિલાઓ ન પ્રવેશે તે માટે આપવામાં આવે છે. 

સમસ્યા માત્ર મસ્જિદમાં મહિલાઓના પ્રવેશ અંગે નથી. કેવળ મસ્જિદોમાં મહિલાઓની અવરજવરથી આ સમસ્યાનો અંત આવતો નથી.

આ મુસ્લિમ મહિલાનો ધાર્મિક હક છે

પ્રતીકાત્મક તસવીર

તો શું આનો અર્થ એ છે કે મહિલાઓએ આની રાહ જોવી જોઈએ? ક્યારેય નહીં.

જે પ્રકારે બીજી બધી જગ્યાએ મહિલાઓ પોતાનું સ્થાન બનાવી રહી છે, એ જ રીતે તેમણે પોતાની જગ્યા બનાવવી પડશે. તેમને જગ્યા આપવી પડશે. આ તેમનો ધાર્મિક અધિકાર છે. 

આ અધિકાર તેમનો પુરુષ મુસલમાનનો છે, તેટલો જ મહિલાઓનો પણ છે.

ઇસ્લામે પોતાના અનુયાયીઓ માટે પાંચ વસ્તુઓને ધાર્મિક રીતે જવાબદાર ગણી છે : 

શહાદત (એટલે ખુદા એક હોવા પર વિશ્વાસ), નમાઝ, રોઝા, દાન અને હજ. આમાં સ્ત્રી-પુરુષનો કોઈ ભેદ નથી.

પુરુષ અથવા સ્ત્રીના આધારે કોઈ મહેરબાની નથી. તો સવાલ છે કે જો પુરુષ પોતાની ધાર્મિક ફરજ અદા કરવા માટે મસ્જિદમાં નમાઝ અદા કરવા જઈ શકે છે તો મહિલાઓ કેમ નહીં?

તો હજરત મોહમ્મદના સમયમાં શું થતું હતું?

આપણે એ સમયગાળામાં જઈએ જેને હઝરત મોહમ્મદનો સમયગાળો કહેવામાં આવે છે.

આ સમયગાળા...